Joulu on!
Joulu on, joulu on!
 Tyynny rinta rauhaton!
 Viihdyinhän mä ennen lasna
 Syliin äidin uinumaan.
 Kun hän vaali autuasna
 Parahinta aarrettaan!
   Joulu on, joulu on!
   Toinnu mieli toivoton!
 Äidin silmät kirkasteli
 Kehdon, jossa lepäsin,
 Äidin huulet rukoeli
 Siunausta mullekin.
   Joulu on, joulu on!
   Lohdu sydän levoton!
 Lapseksihan Jumalalle
 Minut äiti kasvatti;
 Hän ei jätä kiusaajalle
 Sitä, jonka omisti.
   Joulu on, tullut on!
   Herra itse läsnä on!

Väinö [Kaarle Krohn].

Kaarle Krohn
Runot